На основу члана 19. става 1. тачке 2) Статута Туристичке организације општине Рача број 112/2020 године, члана 2. Уговора о преносу права коришћења број 29/2018 и на предлог Директора Туристичке организације општине Рача, а на основу члана 25. става 1. тачке 2) Статута Туристичке организације општине број 112/2020 године, Управни одбор Туристичке организације општине Рача на седници одржаној дана 9.8.2021.године доноси:

ОДЛУКУ

Члан 1.

Етно комплекс „ Петрови двори“ у Вишевцу, општина Рача, се ставља у функцију и почиње са радом 1.9.2021.године.

Члан 2.

Етно комплекс „ Петрови двори“ у Вишевцу, општина Рача, отворен је за посетиоце од 10 часова до 19 часова сваког дана, а по најави и изузетно у терминима поред термина одређеног радним временом.

Члан 3.

Туристичка организација општине Рача обезбеђује уређивање и одржавање Етно комплекса „ Петрови двори“, као и организацију дочекивања и спровођења гостију кроз Етно комплекс.

Члан 4.

Радом Етно комплекса „Петрови двори“ руководи Директор ТООР-а. Директор ТООР-а може да, у складу са потребама, изврши све потребне организационо – техничке промене у организацији рада Етно комплекса у циљу оптимизације функционисања и подизања квалитета туристичке понуде.

Члан 5.

У оквиру Етно комплекса „Петрови двори“ отвора се стална изложба, и то: у Качари - поставка везана за пчеларство, у Главној кући - етнолошка поставка посвећена Вожду Карађорђу, у амбару - електронска фото изложба и у Млекари-етнолошка изложба старих предмета из XVIII века.

Члан 6.

У оквиру Етно комплекса „Петрови двори“ посебно се отвара Туристичко-информативни центар са сувенирницом који се бави промоцијом туристичких понуда, давањем информација везаних за туристичка дешавања на територији општине Рача и продајом сувенира.

Члан 7.

Радно време Туристичко-информативног центар са сувенирницом је сваког радног дана од 9 до 17 часова.

Члан 8.

Послове у Туристичко-информативом центру са сувенирницом обавља лице запослено у Туристичкој организацији општине Рача на радном месту Информатор у туристичко-информативном центру.

Члан 9.

Ова одлука ступа на снагу даном доношења.

Председник Управног одбора

Туристичке организације општине Рача

с.р. Јелена Аћимовић